România este unul dintre cele mai rasiste state din Europa, însă pe plan internațional se clasasează la jumătatea topului în ceea ce privește toleranța rasială

România este unul dintre cele mai rasiste state din Europa, însă pe plan internațional se clasasează la jumătatea topului în ceea ce privește toleranța rasială, reiese dintr-un infografic realizat de Washington Post, pe baza sondajului global World Values Survey (valorii lumii n.r.).

Nivelul rasismului cetățenilor unui anumit stat a fost calculat în funcție de răspunsul la întrebarea „pe cine nu ai vrea să ai drept vecin”. Procentul persoanelor care au răspuns „o persoană de o rasă diferită” este indicatorul folosit pentru realizarea hărții.

Țările latine și cele anglo-saxone au obținut cele mai bune punctaje, fiind unele dintre cele mai tolerante state din lume din acest punct de vedere. Marea Britanie și toate vechile sale colonii, respectiv Statele Unite, Canada, Australia și Noua Zeelandă, precum și statele din America Latina sunt cele mai tolerante din lume. Practic, mai puțin de 5% dintre respondenții acestor țări au mărturisit că nu și-ar dori un vecin de o rasă diferită.

India, Iordania, Bangladesh și Hong Kong sunt cele mai rasiste state din lume. O surpriză în ceea ce privește toleranța rasială o reprezintă Pakistanul care a obținut un punctaj mai bun decât cel al României.

Deși este un stat relativ prosper, cu cetățeni bine educați și omogeni din punct de vedere etnic, Coreea de Sud nu a punctat prea bine. Mai mult de o treime dintre cetățenii chestionați au spus că nu-și doresc un vecin dintr-o altă rasă.

Sursa atrage atenția că unele dintre concluziile sondajului ar putea fi greșite având în vedere că oamenii au tendința să mintă atunci când răspunsul adevărat i-ar putea pune într-o lumină nefavorabilă.

Click pe imagine pentru a mări